SAID lê beslag op R4 miljoen se metamfetamienArgieffoto ter illustrasie (vloeibare kristal-metamfetamien) Doeanebeamptes van die Suid-Afrikaanse Inkomstediens het Woensdag beslag gelê op vloeibare kristal-metamfetamien ter waarde van R4,26 miljoen. “Doeanebeamptes het tydens ŉ roetineondersoek by ŉ pakhuis by OR Tambo Internasionale Lughawe 15 eenliterbottels met ŉ geel vloeistof gevind,” het die SAID in ŉ verklaring gesê. “Daar is bevestig dat dit kristal-metamfetamien is.” Volgens die SAID het die besending van Indië gekom. Die SAID het nog nie bevestig of enigiemand in verband met die voorval in hegtenis geneem is nie.